**Obec Dolné Dubové**



**VŠEOBECNE ZÁVÄZNÉ NARIADENIE**

**č. 03/2015**

**ktorým sa vymedzuje miesto na umiestňovanie volebných plagátov a iných**

**nosičov informácií počas volebnej kampane na území Obce Dolné Dubové**

Obecné zastupiteľstvo v Dolnom Dubovom v zmysle § 6 zákona č. 369/1990 Zb. o obecnom zriadení v znení neskorších predpisov a na základe § 24 ods. 13 zákona SNR č. 333/2004 Z.z. o voľbách do Národnej rady Slovenskej republiky, § 30 ods. 10 zákona SNR č. 346/1990 Zb. o voľbách do orgánov samosprávy obcí, § 27 ods. 2 zákona NR SR č.303/2001 Z.z. o voľbách do orgánov samosprávnych krajov a o doplnení Občianskeho súdneho poriadku a § 19 ods. 7 zákona NR SR č. 331/2003 Z.z. o voľbách do Európskeho parlamentu a podľa § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov

**v y d á v a**

**Všeobecne záväzné nariadenie, ktorým sa vymedzuje miesto na umiestňovanie volebných**

**plagátov a iných nosičov informácií počas volebnej kampane na území Obce Dolné Dubové**

**§ 1**

**Účel nariadenia**

Toto všeobecne záväzné nariadenie vymedzuje miesto na umiestňovanie volebných plagátov a iných nosičov informácií na verejných priestranstvách počas volebnej kampane na území Obce Dolné Dubové tak, aby vymedzená plocha zodpovedala zásadám rovnosti kandidujúcich politických strán, politických hnutí, koalícií politických strán alebo politických hnutí a nezávislých kandidátov (ďalej len „kandidujúci subjekt „).

**§ 2**

**Vymedzenie miesta na umiestňovanie volebných plagátov a iných nosičov informácií**

**1.** Volebné plagáty a iné nosiče informácií na verejných priestranstvách počas volebnej kampane je možné umiestniť iba na obecných informačných tabulách osobitne na tento účel určených. Informačné tabule určené na tento účel sú 3, vedľa seba sa nachádzajúce na parcele č. 97/1 verejné priestranstvo pri Obecnom úrade.

**2.** Umiestnenie volebných plagátov na iných miestach verejných priestranstiev na území obce je neprípustné.

**3.** Neprípustné je umiestňovať volebné plagáty aj na brány domov a steny budov, ktoré sú majetkom obce alebo v správe obce a to aj v tom prípade, ak sú na nich umiestnené tabule alebo skrinky určené na vylepovanie plagátov alebo iných písomných oznamov.

**§ 3**

**Zabezpečenie zásady rovnosti**

**1.** Obec označí miesta na umiestňovanie volebných plagátov ihneď po tom, čo sa stane verejne známym počet vo voľbách zaregistrovaných kandidujúcich subjektov.

**2.** Kandidujúci subjekt môže umiestniť volebné plagáty len na miesta, ktoré obec určí a označí práve pre tento kandidujúci subjekt.

**3.** Ak miesto určené a označené pre konkrétny kandidujúci subjekt nebude ním využité, takéto miesto zostane voľné a obec ho nemôže určiť na umiestnenie volebných

plagátov pre iný kandidujúci subjekt.

**§ 4**

**Podmienky umiestňovania volebných plagátov a iných nosičov informácií**

**1.** Obec poskytuje bezplatný nájom plochy na obecných informačných tabulách jednotlivým kandidujúcim subjektom počas volebnej kampane.

**2.** Umiestňovanie volebných plagátov a iných nosičov informácií počas volebnej kampane na určenej ploche informačnej tabule si zabezpečuje kandidujúci subjekt na vlastné náklady.

**3.** Zodpovednosť za obsah volebných plagátov a iných nosičov informácií majú jednotlivé kandidujúce subjekty.

**§ 5**

**Porušenie všeobecne záväzného nariadenia a sankcie**

Nedodržanie ustanovení tohto všeobecne záväzného nariadenia sa považuje za jeho porušenie a je sankcionované v súlade s osobitnou právnou úpravou

**§ 6**

**Záverečné ustanovenia**

1. Všeobecne záväzné nariadenie bolo schválené na zasadnutí obecného zastupiteľstva, ktoré sa konalo dňa 12.11.2015 uznesením číslo /2015.

2. Všeobecne záväzné nariadenie nadobúda účinnosť dňom 1.1.2016

Peter Bobek

starosta obce

Návrh vyvesený dňa: 26.10.2015 Zvesený dňa: 12.11.2015

VZN vyvesené dňa: 13.11.2015 Zvesené dňa: 28.11.2015